Modulua
Edukiak
Aurkibidea 🔎︎

# Koaderno-barra erabiltzea

Komando-barra komando-ikonoak bistaratzeko modu berri bat da, haiek azkarrago erabili ahal izateko balio duena.

Eginbide hau esperimentala da eta erroreak sor ditzake edo espero ez den moduan porta daiteke. Hura gaitzeko, aukeratu LibreOffice - HobespenakTresnak - Aukerak
- LibreOffice - Aurreratua eta hautatu Gaitu eginbide esperimentalak checkbox.

Modu lehenetsian, LibreOffice komandoak menu teilakatuetan eta ikonoz beteriko tresna-barretan taldekatuta daude.

Koaderno-barrak kontrolak eta ikonoak antolatzeko beste modu bat erakusten du, ez ikonoen errenkada zuzen modura, baizik eta komandoen eta edukien taldeak testuinguruaren arabera bistaratuta.

Koaderno-barran, maiz erabilitako komandoak taldeka antolatzen dira eta haiek atzitzea azkartzen da. Horrela, menuz menuko aukeran eta tresna-barretako komando-ikonoen arakatze luzeak saihesten dira.

Koaderno-barra Writer, Calc eta Impress aplikazioetan dago erabilgarri. Erabiltzaile-interfazeak hainbat diseinu ditu orain. Ikusi menuko bi sarrerak kontrolatzen dute koaderno-barra: Tresna-barren diseinua izenekoak eta Koaderno-barra izenekoak.

Komando hau erabiltzeko...

Aukeratu Ikusi - Tresna-barren diseinua - Koaderno-barra menua

## Erabiltzaile-interfazearen diseinuak

'Tresna-barren diseinua' sarrerak zein interfaze-elementu ikusiko den definitzen du. Diseinu erabilgarriak honakoak dira:

- Lehenetsia - Modu klasikoa, bi tresna-barra ikusgai dituena - 'Estandarra' eta 'Formatua'. Alboko barra partzialki tolestua dago eta fitxak besterik ez ditu erakusten.

- Tresna-barra bakuna - Gehien erabilitako eginbideak erakusten dituen tresna-barra bakarra. Alboko barra tolestuta dago.

- Alboko barra - Alboko barra guztiz irekita dago eta tresna-barra bakarra erakusten da: 'Formatua' tresna-barra

- Koaderno-barra – Tresna-barra eta alboko barra guztiak ezkutuan daude eta koaderno- barra ageri da goiko aldean. Ikusi - Koaderno-barra menu-sarrera modu honetan soilik dago aktibo, erabiltzaileak koaderno-barraren diseinua aukeratu ahal izateko.

Erabiltzaileak tresna-barra gehiago aktibatzen dituenean, egoera berria erabiltzaile-profilean gordeko da. Hortaz, koaderno-barraren modura itzultzean, aurretik ikusgai jarritako tresna-barra guztiak ikusgai egongo dira.

## Koaderno-barraren modu erabilgarriak

- Fitxak - Modu horretan, barra fitxetan antolatuta dago, eta fitxa bakoitzak ikonoen multzo bat bistaratzen du, testuinguruaren arabera antolatuta. Testuingurua aldatu egin daiteke dokumentuan hautatzen den objektuaren arabera; esaterako, desberdina izango da taula bat edo irudi bat hautatzen bada.

Fitxen moduan, menu-barra ezkutatuta dago modu lehenetsian. Menu-barra bistaratzeko, hautatu leihoaren goian ezkerrean dagoen “≡” ikonoa eta aukeratu Menu-barra.

- Testuinguruko taldeak - Koaderno-barra 4 taldetan zatituta dago. 'Fitxategia', 'Arbela' eta 'Formatua' taldeak finkoak dira. 'Txertatu' taldeko edukiak aldakorrak dira, dokumentuan hautatutako objektuaren (taula, irudia, OLE objektua...) izaeraren arabera.

- Testuinguruko tresna-barra bakarra - Tresna-barra zentratu bakarra bistaratzen du, testuinguruaren araberako edukiak dituena.

Koaderno-barraren ikono-tamaina aldatu egin daiteke. Hori aldatzeko, joan Tresnak - Aukerak - LibreOffice - Ikusi - Koaderno-barra zerrenda-koadrora.

Koaderno-barra ezin da pertsonalizatu.

Koaderno-barraren uneko inplementazioa (LibreOffice 6.1) Writer, Calc eta Impress moduluei berdin eragiten die. Moduluetako bateko koaderno-barran aldaketa bat egiten bada, gainerako moduluetan ere eragina izango du.

Inguruko gaiak

Tresna-barrak